मुख्य संसदीय सचिव ने लाखों के विकास कार्य शुरू किए
मुख्यसंसदीय सचिव सीमा त्रिखा ने बड़खल विधानसभा क्षेत्र में लाखों रुपए के विकास कार्यों की शुरूआत की। उन्होंने दो नम्बर-जे ब्लॉक लखानी धर्मशाला के सामने वाली 40 लाख रुपए की लागत से बनने वाली सड़क के कार्य का शुभारंभ किया। इसके अलावा नाहर सिंह स्टेडियम में सात लाख की लागत से लगने वाले ट्यूबवेल तथा एक नम्बर सिंह सभा गुरुद्वारे के सामने पीएनजी पाइप लाइन डालने के कार्य की शुरूआत भी की।
इस दौरान उन्होंने कहा कि जनता की जन आकांक्षाओं के अनुरूप योजनाबद्ध तरीके से विकास योजनाओं को अंतिम रूप दिया जा रहा है। इसका श्रेय केन्द्र राज्य सरकार की महत्वपूर्ण योजनाओं को जाता है।
उन्हें उम्मीद है कि भविष्य में सभी विकास योजनाओं का आम जनता समय रहते पूरा लाभ ले सकेगी। इस मौके पर मेयर सुमन बाला, पार्षद मनोज नासवा, बिशंभर भाटिया, सतीश फागना, कविन्द्र फागना, अमित आहूजा, दिनेश भाटिया, पप्पू त्रिपाठी, बबलू खत्री, संजय महेन्द्ररू, गौरव बतरा, अमित भाटिया, कालू चौधरी, राजेश आहूजा, मनोज यादव सहित अनेक लोग मौजूद थे।
hin_Deva hin_Deva hin_Deva bho_Deva